באוגוסט 2017, לאחר שהוריקן הארווי פגע בעיר יוסטון, טקסס, מינאז' נענתה לאתגר ברשתות החברתיות של הקומיקאי קווין הארט ותרמה 25,000 דולר לארגון ההומניטרי הצלב האדום, באומרה שהיא "מתפללת לכולם". ב-4 בספטמבר 2018 הופיע מינאז' כאורחת בפרק בתוכנית של אלן דגנרס אשר במהלכו, מינאז' ודגנרס, בהשתתפות החברה וולמארט, העניקו תרומות למעריציה בשווי מעל 150,000 דולר. בשנת 2019 פרשה מהופעתה המתוכננת בערב הסעודית לאחר שפעילת זכויות הנשים לוג'ין אל-הת'ולול, נעצרה בגין דיבור נגד המשטר הסעודי על אפליית נשים. היא זכתה לשבחים על ידי "Human Rights Foundation" (הקרן לזכויות האדם) והגיבה על המעשה באומרה, "אני מאמינה שחשוב לי להבהיר את תמיכתי בזכויות נשים, קהילת הלהט"ב וחופש הביטוי". בשנת 2020, לאחר שחרור "Trollz" של מינאז' והראפר 6ix9ine, הודיעה כי "חלק מהכנסות השיר יחד עם רווחים מכל סחורתו, יועברו למען פרויקט עבור תנועת Black Lives Matter על רקע רצח ג'ורג' פלויד".